
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της 90001/85 απόφασης του Υπουργού 
Εσωτερικών και Δημόσιας Τάξης, για σύσταση αμι¬ 
γούς Δημοτικής Επιχείρησης Τεχνικών Έργων Δή¬ 
μου Αχαρνών (Δ.Ε.Τ.Ε.Δ.Α.), όπως τροποποιήθηκε 
με τις αρ. 08/ΔΤΑ/2695/2001 και 08/ΔΤΑ/18948/ 
2001 αποφάσεις του Γενικού Γραμματέα Περιφέ¬ 


ρειας Αττικής. 1 

Απόκτηση Ελληνικής ιθαγένειας απότονΤουμάνοβ Ιω¬ 
άννη του Σουρέν και της Αικατερίνης. 2 

Απόκτηση Ελληνικής ιθαγένειας από τον Σαρμαζάνοβ 

Διονύση του Γεωργίου και της Σοφίας. 3 

Απόκτηση Ελληνικής ιθαγένειας από τον ΠΟΠΟΒ ΑΛΕ¬ 
ΞΙΟΥ του Βιτάλι και της Σβετλάνας. 4 

Απόκτηση Ελληνικής ιθαγένειας από την ΖΑΙΜΟΒΑ 

Λιάνα του Σταύρου και της Αναστασίας. 5 

Συγχώνευση των Δημοτικών Παιδικών Σταθμών Δήμου 
Στράτου σε ενιαίο Δημοτικό Νομικό Πρόσωπο με 
την επωνυμία «Δημοτικοί Παιδικοί Σταθμοί Δήμου 

Στράτου». 6 

Τροποποίηση της 28372/12.1.2000 απόφασης του 
Γ.Γ.Π.Η. Περί σύστασης αμιγούς Δημοτικής Επιχεί¬ 
ρησης με την επωνυμία «ΔΗΜΟΤΙΚΗ ΕΠΙΧΕΙΡΗΣΗ 
ΠΛΗΡΟΦΟΡΗΣΗΣ ΕΝΗΜΕΡΩΣΗΣ ΙΩΑΝΝΙΝΩΝ 

(Δ.Ε.Π.Ε.Ι.)». 7 

Υπαγωγή σε καθεστώς εισφορών σύμφωνα με τις δια¬ 
τάξεις του νόμου 2508/97 των προς πολεοδόμηση 
περιοχώντου οικισμού Κάτω Σχολαρίου του δήμου 

Μίκρας Νομού Θεσσαλονίκης. 8 

Σύσταση Ενιαίας επιχείρησης ύδρευσης - αποχέτευ¬ 
σης με την επωνυμία «ΔΗΜΟΤΙΚΗ ΕΠΙΧΕΙΡΗΣΗ 
ΥΔΡΕΥΣΗΣ ΑΠΟΧΕΤΕΥΣΗΣ του Νομού Εύβοιας». 9 

Χορήγηση άδειας άσκησης επαγγέλματος Κοινωνικού 
Λειτουργού στην Καλογιάννη Κυριακή-Ελευθερία 


του Νικολάου. 10 

Χορήγηση άδειας άσκησης επαγγέλματος Κοινωνικού 
Λειτουργού στην Ντανοβασίλη Ευαγγελία του Δη- 

μητρίου. 11 

Μεταβίβαση κοινόχρηστης έκτασης της Ο.Δ. του 
Συν/σμού Καλής στο Δήμο Μενιήδος. 12 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην 897/4.12.2001 απόφαση 
Νομάρχη Ανατ. Αττικής. 13 

Διόρθωση σφάλματος στην 906/10.12.2001 απόφαση 
Νομάρχη Ανατολικής Αττικής. 14 


ΑΠΟΦΑΣΕΙ Σ 

Αριθ. 08/ΔΤΑ/26648 (1) 

Τροποποίηση της 90001/85 απόφασης του Υπουργού 
Εσωτερικών και Δημόσιας Τάξης, για σύσταση αμι¬ 
γούς Δημοτικής Επιχείρησης Τεχνικών Έργων Δήμου 
Αχαρνών (Δ.Ε.Τ.Ε.Δ.Α.), όπως τροποποιήθηκε με τις 
αρ. 08/ΔΤΑ/2695/2001 και 08/ΔΤΑ/18948/2001 αποφά¬ 
σεις του Γ ενικού Γ ραμματέα Περιφέρειας Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις των άρθρων 277 έως 287, 291 και 304 
του Π.Δ. 410/95. 

2. Τις διατάξεις του Ν.2503/97 Διοίκηση, Οργάνωση, 
Στελέχωση της Περιφέρειας, ρύθμιση θεμάτων για την 
Τοπική αυτοδιοίκηση και άλλες διατάξεις (ΦΕΚ 
107/Α/30.5.97). 

3. Την αρ. 25027/9.4.84 απόφαση του Υπουργού Εσω¬ 
τερικών που δημοσιεύθηκε στο 244/84 ΦΕΚτ.Β'. 

4. Τις ρυθμίσεις του άρθρου 29Α του Ν. 1558/85 που 
προστέθηκε με το άρθρο 27 του Ν. 2081/92, σχετικά με 
την υποχρέωση αναγραφής κάλυψη δαπάνης που συνε¬ 
πάγεται η έκδοση κάθε κανονιστικής διάταξης. 

5. Την αρ. 90001/85 απόφαση του Υπουργού Εσωτερι¬ 
κών & Δημόσιας Τάξης, για σύσταση αμιγούς Δημοτικής 
Επιχείρησης Τεχνικών Έργων Δήμου Αχαρνών. 

6. Τις αρ. 08/ΔΤΑ/2695/01 και 08/ΔΤΑ/18948/01 τροπο- 
ποιητικές αποφάσεις του Γ ενικού Γ ραμματέα Περιφέρει¬ 
ας Αττικής. 

7. Τηναρ. 1058/2001 απόφαση του Δημοτικού Συμβου¬ 
λίου του Δήμου Αχαρνών, αποφασίζουμε: 

Τροποποιούμε την αρ. 90001/85 απόφαση του Υπουρ¬ 
γού Εσωτερικών και Δημόσιας Τάξης, για σύσταση αμι- 

γούς Δημοτικής Επιχείρησης Τεχνικών Έργων Δήμου 
Αχαρνών, όπως τροποποιήθηκε με τις αρ. 08/ΔΤΑ/ 
2695/01 και 08/ΔΤΑ/18948/01 αποφάσεις του Γενικού 
Γραμματέα Περιφέρειας Αττικής, ως προς το άρθρο 7 
αυτής, ως κάτωθι: 

7. Αυξάνει το κεφάλαιο της Δημοτικής Επιχείρησης Τε¬ 
χνικών Έργων του Δήμου Αχαρνών (ΔΈ.ΤΈ.Δ.Α.) από 
3.670.000 δρχ. σε 500.000.000 δρχ. (1.467.350 ΕΥΡΩ), 
προκειμένου να μπορέσει να προβεί σε αγορές μηχανη¬ 
μάτων, οχημάτων, επέκτασης μηχανοργάνωσης και γενι¬ 
κή οργάνωση της Επιχείρησης. 

Κατά τα λοιπά εξακολουθεί να ισχύει η αριθ. 90001/85 
απόφαση του Υπουργού Εσωτερικών & Δημόσιας Τάξης, 
όπως τροποποιήθηκε με τις αρ. 08/ΔΤΑ/2695/01 και 
08/ΔΤΑ/18948/01 αποφάσεις του Γενικού Γραμματέα Πε¬ 
ριφέρειας Αττικής. 

Από τις διατάξεις της απόφασης αυτής προκαλείται δα¬ 
πάνη σε βάρος του Κ.Α. 211.9-05 του προϋπολογισμού 
του οικονομικού έτους 2002 του Δήμου Αχαρνών ύψους 
500.000.000 δρχ. (1.467.350 ΕΥΡΩ). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλλήνη, 14 Ιανουάριου 2002 

Ο Γ ενικός Γ ραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

-♦- 

( 2 ) 

Απόκτηση Ελληνικής ιθαγένειας από τον Τουμάνοβ Ιω¬ 
άννη του Σουρέν και της Αικατερίνης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΝΑΤ. ΜΑΚΕΔΟΝΙΑΣ - ΘΡΑΚΗΣ 

Μετην 962/15.1.2002 απόφαση του Γενικού Γ ραμματέα 
της Περιφέρειας Ανατ. Μακεδονίας - Θράκης, έγινε δεκτή 
η από 21.12.2000 αίτηση του ομογενούς Τουμάνοβ Ιωάν¬ 
νη του Σουρέν και της Αικατερίνης, που γεννήθηκε στις 
6.3.1978, για την απόκτηση της Ελληνικής ιθαγένειας. 

Ο Γ ενικός Γ ραμματέας Περιφέρειας 
ΑΡΗΣ ΠΑΠΑΔΟΠΟΥΛΟΣ 

-♦- 

(3) 

Απόκτηση Ελληνικής ιθαγένειας από τον Σαρμαζάνοβ 
Διονύση του Γεωργίου και της Σοφίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΝΑΤ. ΜΑΚΕΔΟΝΙΑΣ - ΘΡΑΚΗΣ 

Μετην 957/15.1.2002 απόφαση του Γενικού Γ ραμματέα 
της Περιφέρειας Ανατ. Μακεδονίας - Θράκης, έγινε δεκτή 
η από 10.4.2001 αίτηση του ομογενούς Σαρμαζάνοβ Διο- 


νύσητου Γεωργίου και της Σοφίας, για την απόκτηση της 
Ελληνικής ιθαγένειας. 

Ο Γ ενικός Γ ραμματέας Περιφέρειας 
ΑΡΗΣ ΠΑΠΑΔΟΠΟΥΛΟΣ 

-♦- 

(4) 

Απόκτηση Ελληνικής ιθαγένειας από τον ΠΟΠΟΒ 

ΑΛΕΞΙΟΥ του Βιτάλι και της Σβετλάνας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΝΑΤ. ΜΑΚΕΔΟΝΙΑΣ - ΘΡΑΚΗΣ 

Μετην 958/15.1.2002 απόφαση του Γενικού Γραμματέα 
της Περιφέρειας Ανατ. Μακεδονίας - Θράκης, έγινε δεκτή 
η από 7 Μαρτίου 2001 αίτηση του ομογενούς ΠΟΠΟΒ 
ΑΛΕΞΙΟΥ του Βιτάλι και της Σβετλάνας, που γεννήθηκε στις 
15.4.1982, για την απόκτηση της Ελληνικής ιθαγένειας. 

Ο Γ ενικός Γ ραμματέας Περιφέρειας 
ΑΡΗΣ ΠΑΠΑΔΟΠΟΥΛΟΣ 

-♦- 

(δ) 

Απόκτηση Ελληνικής ιθαγένειας από την ΖΑΙΜΟΒΑ Διά¬ 
να του Σταύρου και της Αναστασίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΝΑΤ. ΜΑΚΕΔΟΝΙΑΣ - ΘΡΑΚΗΣ 

Με την 960/15.1.2002 απόφαση του Γ ενικού Γ ραμματέα 
της Περιφέρειας Ανατ. Μακεδονίας - Θράκης, έγινε δεκτή 
η από 6.6.2001 αίτηση της ομογενούς ΖΑΙΜΟΒΑ Λιάνας 
του Σταύρου και της Αναστασίας, που γεννήθηκε στις 
28.5.1971, για την απόκτηση της Ελληνικής ιθαγένειας. 

Ο Γ ενικός Γ ραμματέας Περιφέρειας 
ΑΡΗΣ ΠΑΠΑΔΟΠΟΥΛΟΣ 

-♦- 

Αριθ. 542 (6) 

Συγχώνευση των Δημοτικών Παιδικών Σταθμών Δήμου 
Στράτου σε ενιαίο Δημοτικό Νομικό Πρόσωπο με την 
επωνυμία «Δημοτικοί ΠαιδικοίΣταθμοίΔήμου Στράτου». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 12του Ν.2880/2001 «Πρό¬ 
γραμμα «ΠΟΛΙΤΕΙΑ» για τη μεταρρύθμιση και τον εκσυγ¬ 
χρονισμό της Δημόσιας Διοίκησης και άλλες διατάξεις», 
με τις οποίες αντικαταστάθηκε το άρθρο 26 του Π.Δ/τος 
410/95 (Δημοτικός και Κοινοτικός Κώδικας). 

2. Τις διατάξεις του άρθρου 203 του Π.Δ 410/1995 «Δη¬ 
μοτικός και Κοινοτικός Κώδικας» σε συνδυασμό με τις 

διατάξεις των άρθρων 3 και 4 της Κ.Υ.Α Π2β/2627/- 
17.7.1997 (ΦΕΚ 673/30.7.1997, τ. Β'). 

3. Την αριθ. 6534/οικ./4.4.2001 (ΦΕΚ 487/27.4.2001, 
τ.Β') απόφασή μας, με την οποία συστήθηκε ίδιο Δημοτι¬ 
κό Νομικό Πρόσωπο Δημοσίου Δικαίου στον Δήμο Στρά- 
του με την επωνυμία: «Δημοτικός Παιδικός Σταθμός 
Στράτου». 

4. Την αριθ. 6538/οικ./4.4.2001 (ΦΕΚ 473/24.4.2001, τ. 
Β') απόφασή μας, με την οποία συστήθηκε ίδιο Δημοτικό 
Νομικό Πρόσωπο Δημοσίου Δικαίου στον Δήμο Στράτου 
με την επωνυμία: «Δημοτικός Παιδικός Σταθμός Λεπε- 
νούς». 

5. Την αριθ. 128/2001 απόφαση του Δημοτικού Συμβου¬ 
λίου του Δήμου Στράτου που λήφθηκε νομότυπα, και με 
την οποία αποφασίστηκε η συγχώνευση των ανωτέρω Δη¬ 
μοτικών Ν.Π.Δ.Δ σε ένα ενιαίο, με την επωνυμία «Δημοτι¬ 
κοί Παιδικοί Σταθμοί Δήμου Στράτου». 

6. Την αριθ. 241 /οικ/18.8.1998 απόφαση του Γ.Γ Περι¬ 
φέρειας Δυτικής Ελλάδας «Μεταβίβαση αρμοδιοτήτων 
και παροχή εξουσιοδότησης υπογραφής αποφάσεων, εγ¬ 
γράφων κ.λπ» (ΦΕΚ939/1.9.98, τ. Β'), αποφασίζουμε: 

Α) Την συγχώνευση των: α) Δημοτικού Παιδικού Σταθ¬ 
μού Στράτου και β) Δημοτικού Παιδικού Σταθμού Λεπε- 
νούς, σε ένα ενιαίο Δημοτικό Νομικό Πρόσωπο Δημοσίου 
Δικαίου με την επωνυμία «Δημοτικοί Παιδικοί Σταθμοί Δή¬ 
μου Στράτου», ως εξής: 

1. Σκοπός του Ν.Π.Δ.Δ. είναι: 

α) Η καθημερινή φύλαξη, φροντίδα, διατροφή, διαπαι¬ 
δαγώγηση και ψυχαγωγία των νηπίων των εργαζομένων 
γονέων. 

β) Η πολύπλευρη νοητική, συναισθηματική, κοινωνική, 
ψυχοσωματική ανάπτυξη των παιδιών. 

γ) Η προπαρασκευή για την φυσιολογική μετάβαση των 
παιδιών από την οικογενειακή ζωή στο σχολικό περιβάλ¬ 
λον. 

2. Πόροι του Νομικού Προσώπου είναι: 

α) Η ετήσια επιχορήγηση του ΥΠ.ΕΣ.Δ.Δ.Α, όπως προσ¬ 
διορίζεται από τις διατάξεις του άρθρου 12 του 
Ν.2880/2001. 

β) Οι κάθε είδους εισφορές, δωρεές, κληρονομιές και 
κληροδοσίες. 

γ) Οι πρόσοδοι από την περιουσία του. 

δ) Τα έσοδα από το αντίτιμο των πραγμάτων ή υπηρε¬ 
σιών που παρέχει το Νομικό Πρόσωπο. 

ε) Έσοδα από κάθε άλλη πηγή. 

3. Περιουσία του Νομικού Προσώπου είναι: 

α) Η κινητή και ακίνητη περιουσία που έχει σήμερα. 

β) Η κυριότητα και κάθε άλλο εμπράγματο δικαίωμα επί 
των κινητών και ακινήτων του Δημοσίου, τα οποία μέχρι 
σήμερα χρησιμοποιούνται από το Νομικό Πρόσωπο, με 
την επιφύλαξη των περί κληρονομιών, κληροδοσιών και 
δωρεών διατάξεων. 

4. Διοίκηση του Νομικού Προσώπου. 


Το Νομικό Πρόσωπο διοικείται από επταμελές (7) Διοι¬ 
κητικό Συμβούλιο, τα μέλη του οποίου ορίζονται μαζί με 
τους αναπληρωτές τους από το Δημοτικό Συμβούλιο και 
αποτελείται από: 

α) Το Δήμαρχο ή άλλο αιρετό μέλος που ορίζεται από 
αυτόν, ως Πρόεδρο. 

β) Δύο (2) Δημοτικούς Συμβούλους ως μέλη. 

γ) Δύο (2) Δημότες ή κατοίκους του Δήμου, που έχουν 
ανάλογη επαγγελματική ή κοινωνική δραστηριότητα ή ει¬ 
δικές γνώσεις, ως μέλη. 

δ) Έναν (1) εκπρόσωπο των γονέων των φιλοξενουμέ- 
νων παιδιών στους Παιδικούς και Βρεφονηπιακούς Σταθ¬ 
μούς που καλύπτει το Νομικό Πρόσωπο, ως μέλος. 

ε) Έναν (1) εκπρόσωπο των εργαζομένων του Νομικού 
αυτού Προσώπου, που υποδεικνύεται με τον αναπληρω¬ 
τή του από ειδική Συνέλευση που παίρνει μέρος το σύνο¬ 
λο των εργαζομένων στο Νομικό Πρόσωπο, ως μέλος. 

5. Θητεία του Διοικητικού Συμβουλίου: 

Η θητεία του Διοικητικού Συμβουλίου του Νομικού Προ¬ 
σώπου ορίζεται με την απόφαση του Δημοτικού Συμβου¬ 
λίου, και σε κάθε περίπτωση λήγει με την εγκατάσταση 
του νέου Διοικητικού Συμβουλίου, παρατείνεται δε μέχρι 
της εγκαταστάσεωςτου νέου Διοικητικού Συμβουλίου, το 
οποίο ορίζεται μέσα στον πρώτο μήνα από την εγκατά¬ 
σταση του νέου Δημοτικού Συμβουλίου. 

6. Εκπροσώπηση 

Τ ο Νομικό Πρόσωπο εκπροσωπείται στα δικαστήρια και 
σε κάθε δημόσια αρχή από τον Πρόεδρο του Διοικητικού 
Συμβουλίου, και σε περίπτωση που αυτός απουσιάζει ή 
κωλύεται από τον Αντιπρόεδρο. 

7. Κάλυψη δαπάνης 

Από τις διατάξεις της απόφασης αυτής προκαλείται δα¬ 
πάνη σε βάροςτου Κρατικού Προϋπολογισμού, (σύμφωνα 
με τις διατάξεις του άρθρου 26 παρ.6 του Π.Δ. 410/95, 
όπως αυτό τροποποιήθηκε με το άρθρο 12 του νέου νόμου 
2880/01), το ύψος της οποίας δεν μπορεί να προβλεφθεί. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ι.Π. Μεσολογγίου, 18 Ιανουάριου 2002 

Με εντολή Γ ενικού Γ ραμματέα Περιφέρειας 
Ο Γενικός Διευθυντής 
ΠΑΝΑΓΙΩΤΗΣ ΣΚΟΥΡΑΣ 

-♦- 

Αριθ. 931 (7) 

Τ ροποποίηση της 28372/12.1.2000 απόφασης του Γ. Γ. Π. Η. 
Περί σύστασης αμιγούς Δημοτικής Επιχείρησης με την 
επωνυμία «ΔΗΜΟΤΙΚΗ ΕΠΙΧΕΙΡΗΣΗ ΠΛΗΡΟΦΟΡΗΣΗΣ 
ΕΝΗΜΕΡΩΣΗΣ ΙΩΑΝΝΙΝΩΝ (Δ.Ε.Π.Ε.Ι.)». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του άρθρου 277 του Δ.Κ.Κ. (Π.Δ/γμα 
410/95). 

2. Την απόφαση του Υπουργού Εσωτερικών 25027/ 
9.4.84 (ΦΕΚ 244/19.4.84τ.Β'). 

3. Την αριθμ. 461/2001 απόφαση του Δημοτικού Συμ¬ 
βουλίου Ιωαννίνων 

4. Την 20922/19.9.2001 (ΦΕΚ 1271/Β/2.10.2001) από¬ 
φασή μας «Μεταβίβαση αρμοδιοτήτων και παροχή εξου¬ 
σιοδότησης υπογραφής αποφάσεων, εγγράφων κ.λπ. ΜΕ 
ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ ΠΕΡΙΦΕΡΕΙΑΣ» και 

5. Την από 14.1.2002 Οικονομοτεχνική μελέτη, αποφα¬ 
σίζουμε: 

Τροποποιούμε την αριθμ. 28372/12.1.2000 απόφαση 
μας και αντικαθιστούμε την παρ. 2 αυτής, ως εξής: 

α) Η ίδρυση, εγκατάσταση και λειτουργία τοπικού Ρα¬ 
διοφωνικού Σταθμού στον Δήμο Ιωαννιτών, καθώς καιΤη- 
λεοπτικού Σταθμού, όταν ληφθεί η απαιτούμενη από το 
νόμο άδεια λειτουργίας τούτων. 

β) Η οργάνωση μορφωτικών και ψυχαγωγικών εκδηλώ¬ 
σεων, όπως συναυλίες, κινηματογραφικές προβολές, θε¬ 
ατρικές παραστάσεις κ.λπ. 

Κατά τα λοιπά ισχύει η προηγούμενη απόφαση. 

Κάλυψη δαπάνης: (Άρθρο 27 Ν.2081/92) 

Με την παρούσα κανονιστική πράξη προκαλείται δαπά¬ 
νη σε βάρος του προϋπολογισμού του Δήμου Ιωαννιτών, 
η οποία δεν μπορεί να υπολογισθεί με την παρούσα. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ιωάννινα, 21 Ιανουάριου 2002 

Με εντολή Γενικού Γραμματέα Περιφέρειας 
Ο Γ ενικός Διευθυντής 
ΒΑΣ. ΜΗΤΣΕΛΟΣ 

-Φ- 

Αριθ. 5591 (8) 

Υπαγωγή σε καθεστώς εισφορών σύμφωνα με τις διατά¬ 
ξεις του νόμου 2508/97 των προς πολεοδόμηση πε¬ 
ριοχών του οικισμού Κάτω Σχολαρίου του δήμου Μί- 
κρας Νομού Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1) Τις διατάξεις του άρθρου 154 του από 14.7.99 
Π.Δ/τος «Κώδικας Βασικής πολεοδομικής Νομοθεσίας» 
(ΦΕΚ580Δ/1999). 

2) Τις διατάξεις του Ν.2503/1997 «Διοίκηση, οργάνωση 
της Περιφέρειας, ρύθμιση θεμάτων για την τοπική αυτο¬ 
διοίκηση και άλλες διατάξεις» (ΦΕΚ 107Α/1997). 

3) Τις διατάξεις του άρθρου 29α του Ν. 1558/1985 «Κυ¬ 
βέρνηση και Κυβερνητικά όργανα (ΦΕΚ 137Α/1985) που 
προστέθηκε με το άρθρο 27 του Ν.2081/1992 ( ΦΕΚ 
154Α/1992 και αντικαταστάθηκε με την παράγραφο 2α 
του άρθρου 1 του Ν. 2469/1997 (ΦΕΚ38Α/1997). 


4) Τις διατάξεις του Ν.2831/2000 «Τροποποίηση των 
διατάξεωντου Ν. 1577/1985 Γενικός Οικοδομικός κανονι¬ 
σμός και άλλες Πολεοδομικές διατάξεις» ( ΦΕΚ 140 
Α/2000) και ειδικότερα του άρθρου 29. 

5) Την με αρ. πρωτ. οικ. 5631/2000 (ΦΕΚ 1339/Β/2000) 
απόφαση Γεν Γραμ. Περ. Κεντρικής Μακεδονίας, για τον 
ορισμό εισηγητών και μεταβίβασης εξουσίας υπογραφής 
«με εντολή Γ ενικού γραμματέα» αποφάσεων εγγράφων 
και άλλων πράξεων στο Γενικό Δ/ντή, στους προϊσταμέ¬ 
νους Δ/νσεων και Προϊσταμένους τμημάτων και Γ ραφεί¬ 
ων των Υπηρεσιών της περιφέρειας. 

6) Την με αρ.4289/19.10.1987 απόφαση Νομάρχη 
θεσ/νίκης (ΦΕΚ 1115Δ/12.11.87). 

7) Την από 10.6.97 σύμβαση ανάθεσης της πολεοδομι¬ 
κής μελέτης του οικισμού κάτω Σχολαρίου. 

8) Την με αρ. 100/2001 απόφαση του Δημ. Συμβουλίου 
δήμου Μίκρας. 

9) Την από 8.11.2001 εισήγηση της ΔΙΠΕΧΩ Κεντρικής 
Μακεδονίας. 

10) Το με αρ. πρωτ. 29/23 915/ΠΣΚ/1304/30.8.2001 έγ¬ 
γραφο της Δ/νσης Πολεοδομίας Θεσ/νίκης. Το γεγονός 
ότι από τις κανονιστικές διατάξεις αυτής της απόφασης 
δεν προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

Εγκρίνεται η υπαγωγή της περιοχής έξω από το όριο 
της διανομής οικοπέδων Υπ. Γεωργίας του οικισμού κάτω 
Σχολαρίου και μέχρι το όριο του οικισμού που καθορί¬ 
σθηκε με την υπ αρ.4289/19.10.87 (ΦΕΚ 1115Δ/12.11.87) 
απόφαση Νομάρχη , όπως επίσης και των πέραν του πιο 
πάνω ορίου επεκτάσεων: 

α. σε καθεστώς εισφορών σε γη του άρθρου 8 του 
Ν.1337/83, όπως επιτρέπει το άρθρο 20 παρ.5 του 
Ν.2508/97 (όπως τροποποιήθηκε με το άρθρο 27 παρ. 13 
του Ν.2831/2000) και 

β. σε καθεστώς εισφορών σε χρήμα σύμφωνα με το άρ¬ 
θρο 21 του ίδιου Νόμου 2508/97. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Θεσσαλονίκη, 19Δεκεμβρίου 2001 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΔΗΜΟΣΘΕΝΗΣ ΣΑΡΙΓΙΑΝΝΗΣ 

-Φ- 

Αριθ. 13592 (9) 

Σύσταση Ενιαίας επιχείρησης ύδρευσης - αποχέτευσης 
με την επωνυμία «ΔΗΜΟΤΙΚΗ ΕΠΙΧΕΙΡΗΣΗ 
ΥΔΡΕΥΣΗΣ ΑΠΟΧΕΤΕΥΣΗΣ του Νομού Εύβοιας». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

1 .Τις διατάξεις του άρθρου 1 παρ. 3 του Ν. 1069/1980 
«περί κινήτρων δια την ίδρυση επιχειρήσεων υδρεύσεως 
και αποχετεύσεως» (ΦΕΚ ΑΊ 91/1980). 

2. Τις δ/ξειςτου άρθρου 6 παρ. 1 του Ν. 2307/1995 (ΦΕΚ 
ΑΊ13/1995). 

3. Τιςδ/ξειςτου άρθρου 1 παρ. 1 του Ν. 2647/1998 (ΦΕΚ 
Α'237/1998). 

4. Τις δ/ξεις του άρθρου 8 του Ν. 2839/2000. 

5. Την υπ’ αριθ. 135/2001 απόφαση του Δημοτικού Συμ¬ 
βουλίου Ανθηδόνοςτου Ν. Εύβοιας. 

6. Την αριθ. 1873/10.4.2001 (Φ.Ε.Κ. 4888 Β/27.4.2001) 
απόφαση του Γεν. Γραμματέατης Περιφέρειας Στ. Ελλά¬ 
δας για μεταβίβαση δικαιώματος υπογραφής «Με εντολή 
Γενικού Γραμματέα Περιφέρειας». 

7. Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του πρ/σμού του Δή¬ 
μου Ανθηδόνοςτο ύψος της οποίας ανέρχεται για το έτος 
2000 στο ποσό των Ε 2.934.70 για δε τα έτη 2002, 2003, 
και 2004, δαπάνη αντίστοιχα ανά έτος Ε 5.869.41 για τις 
οποίες θα εγγραφούν αντίστοιχες πιστώσεις στους αντι¬ 
στοίχους κωδικούς, αποφασίζουμε: 

Εγκρίνεται η αριθμ. 135/2001 απόφαση του Δημοτικού 
Συμβουλίου Ανθηδόνος του Νομού Εύβοιας, η οποία 
αφορά τη σύσταση στον ομώνυμο Δήμο ενιαίας επιχείρη¬ 
σης ύδρευσης-αποχέτευσης που έχει ως εξής: 

1. Συνιστάται στο Δήμο Ανθηδόνοςτου Νομού Εύβοιας, 
ενιαία επιχείρηση ύδρευσης - αποχέτευσης με την επω¬ 
νυμία «ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ-ΑΠΟΧΕ- 
ΤΕΥΣΗΣ ΑΝΘΗΔΟΝΟΣ ΝΟΜΟΥ ΕΥΒΟΙΑΣ» (άρθρο 1 παρ. 
11069/1980). 

2. Η Δημοτική επιχείρηση Ύδρευσης και Αποχέτευσης 
είναι Νομικό πρόσωπο Ιδιωτικού Δικαίου, με κοινωφελή 
χαρακτήρα και διέπεται ως προς την διοίκηση, οργάνωση, 
εκτέλεση, και λειτουργία και συντήρηση των έργων της 
αρμοδιότητας της καθώς και τις πηγές χρηματοδότησης 
της από τις δ/ξεις του Ν. 1069/80 «Περί κινήτρων για την 
ίδρυση επιχειρήσεων ύδρεύσεως και αποχετεύσεως». 

Για τα λοιπά εφαρμόζονται οι Διατάξεις του Π/κού Δ/τος 
410/95 «Δημοτικός και Κοινοτικός Κώδικας» και οι κανό¬ 
νες της ιδιωτικής οικονομίας (άρθρο 1 παρ. 1 Ν. 
1069/1980). 

3. Έδρα της επιχείρησης είναι το Δ.Δ. Δροσιάς του Δή¬ 
μου Ανθηδόνος (άρθρο 1 παρ. 3 Ν. 1069/1980). 

4. Περιοχή αρμοδιότητας της επιχείρησης είναι η διοι¬ 
κητική περιφέρεια του Δήμου Ανθηδόνος (άρθρο 1 παρ. 3 
Ν. 1069/1980). 

Εκμετάλλευση. 

Η εκμετάλλευση των έργων και υπηρεσιών της επιχεί¬ 
ρησης ενεργείται σύμφωνα με τις δ/ξειςτου Ν. 1069/1980 
(άρθρο 1 παρ. 3 Ν. 1069/1980). 

Περιουσία. 

Στην περιουσία της επιχείρησης ανήκουν τα έργα 
Ύδρευσης - Αποχέτευσης και Άρδευσης της περιοχής 
αρμοδιότητας της Επιχείρησης, τα οποία εκτελέστηκαν ή 
θα εκτελεστούν με βάση τις εγκεκριμένες μελέτες, όλοι οι 
υπόνομοι που υπάρχουν και οι εγκαταστάσεις ύδρευσης 
και αποχέτευσης ακαθάρτων και όμβριων υδάτων, όλοι οι 


υπόνομοι ή οι ανοικτοί αγωγοί που εκβάλουν άμεσα ή έμ¬ 
μεσα στο δίκτυο, καθώς επίσης και οι μονάδες επεξεργα¬ 
σίας πόσιμου ύδατος και υγρών αποβλήτων και κάθε άλ¬ 
λο στοιχείο που θα παραχωρηθεί από τον Δήμο Ανθηδό¬ 
νος (άρθρο 8 παρ. 1 Ν. 1069/1980). 

Έσοδα 

- Έσοδα της επιχείρησης είναι: 

Α) Το ειδικό τέλος για την μελέτη, κατασκευή κι επέκτα¬ 
ση των έργων ύδρευσης και αποχέτευσης, για μία δεκαε¬ 
τία από της 1ης Ιανουάριου του επομένου από την σύ¬ 
σταση της επιχείρησης έτους, που υπολογίζονται σε πο¬ 
σοστό 80% επί της αξίας του ύδατος που καταναλίσκεται 
(άρθρο 10 παρ. 1 εδ. α και Ν. 1069/1980). 

Β) Επιχορήγηση από το πρόγραμμα δημοσίων επενδύ¬ 
σεων σε ποσοστό μέχρι 35% των δαπανών μελετών και κα¬ 
τασκευών των κάθε φύσεως έργων ύδρευσης και αποχέ¬ 
τευσης (άρθρο 10 παρ. 1 εδ. δ και άρθρο 15 Ν. 1069/1980). 

Γ) Το τέλος σύνδεσης με το δίκτυο Υδρευσης (άρθρο 10 
παρ. 1 εδ. ε Ν. 1069/1980). 

Δ) Η δαπάνη διακλάδωσης και σύνδεσης με τον αγωγό 
της ύδρευσης και της αποχέτευσης (άρθρο 10 παρ. 1 εδ. 
δ και άρθρο 15 Ν. 1069/1980). 

ε) Τοτέλος σύνδέσης μετο δίκτυο αποχέτευσης (άρθρο 
10 παρ. 1 εδ.γ’Ν. 1069/1980). 

Στ) Το τέλος άρδευσης. 

ζ) Το τέλος χρήσεως υπονόμων (άρθρο 10 παρ. 1 εδ.στ’ 
Ν. 1069/1980). 

η) Η αξία ύδατος που καταναλώνεται (άρθρο 10 παρ. 1 
εδ.ζ'Ν. 1069/1980) 

θ) Η εγγύηση χρήσεως του υδρομετρητή (άρθρο 10 
παρ. 1 εδ.η'Ν. 1069/1980). 

ι) Η δαπάνη μετατόπισης αγωγών διακλαδώσεων και 
συνδέσεων ύδρευσης ή αποχέτευσης υδρομετρητών ή 
άλλων συναφών εργασιών.(άρθρο 10 παρ. 1 εδ. θ' Ν. 
1069/1980). 

ια) Οι συνεισφορές τρίτων για εκτέλεση κατά προτεραι¬ 
ότητα έργων (άρθρο 10 παρ. 1 εδ. ι'Ν. 1069/1980). 

ιβ) Οι πρόσοδοι από την περιουσία ή το τίμημα από την 
εκποίήση αυτής.(άρθρο 10 παρ. 1 εδαφ. Ιβ' Ν. 
1069/1980). 

ιγ. Δάνεια, κληρονομιές, δωρεές και λοιπές επιχορηγή¬ 
σεις (άρθρο 10 παρ. 1 εδαφ. Ιγ Ν. 1069/1980). 

ιδ) Έσοδα που εισπράττονται από την εφαρμογή των 
διατάξεων των άρθρων 27 και 28 του Ν. 1069/80, όπως το 
άρθρο 28 τούτου τροποποιήθηκε με το άρθρο 6 παρ. 13 
του Ν. 2307/1995). 

Διοίκηση 

1. Η επιχείρηση διοικείται από Διοικητικό Συμβούλιο 
που αποτελείται από επτά μέλη τα οποία ορίζονται μαζί με 
τους αναπληρωτές τους από το Δημοτικό Συμβούλιο. 

Από τα μέλη αυτά. 

Α)Τέσσερις (4) είναι αιρετοί εκπρόσωποι της Δημοτικής 
Αρχής εκ των οποίων το ένα προέρχεται από την μειοψη- 

φία του Δημοτικού Συμβουλίου Ανθηδόνος (άρθρο 6 του 
Ν. 2307/1995). 

Β) Δύο(2) δημότες ή κάτοικοι του Δήμου που έχουν πεί¬ 
ρα ή γνώσεις στο αντικείμενο της επιχείρησης. 

Γ) Ένας (1) είναι εκπρόσωπος Κοινωνικού φορέα της 
περιοχής. 

Δ) Ένας (1) είναι εκπρόσωπος των εργαζομένων στην 
επιχείρηση σε περίπτωση που αυτή απασχολεί περισσό¬ 
τερους από (20) εργαζομένους. Στην περίπτωση αυτή 
μειώνεται κατά έναν ο αριθμός των δημοτών κατοίκων. 

Ο εκπρόσωπος των εργαζομένων και του κοινωνικού 
φορέα, προτείνονται από τους οικείους φορείς. 

2. Το Δημοτικό Συμβούλιο Ανθηδόνος ορίζει από τα μέ- 
λητου διοικητικού Συμβουλίουτον Πρόεδρο και τον Αντι¬ 
πρόεδρό του (άρθρο 3 παρ. 1 Ν. 1069/1980 και 278 Π/Δ. 
410/1995). 

3. Η θητεία του Διοικητικού Συμβουλίου ακολουθεί την 
θητεία του Δημοτικού Συμβουλίου και λήγει μόλις εγκα¬ 
τασταθούν τα νέα μέλη (άρθρο 2 της 25027/84 απόφ. Το. 
Εσωτερικών Φ.Ε.Κ. 244/Β'), 

4. Ο Πρόεδρος του Διοικητικού Συμβουλίου και σε πε¬ 
ρίπτωση απουσίας ή κωλύματος του, ο Αντιπρόεδρος εκ¬ 
προσωπεί την επιχείρηση σε όλες τις σχέσεις της, δικα¬ 
στικές ή εξώδικες (άρθρο 5 παρ. 4 Ν. 1069/80). 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Χαλκίδα, 31 Δεκεμβρίου 2001 

Με εντολή Γ ενικού Γ ραμματέα Περιφέρειας 
Η Διευθύντρια κ.α.α. 

ΣΤΕΛΙΟΣ ΠΑΠΑΔΟΠΟΥΛΟΣ 

-♦- 

( 10 ) 

Χορήγηση άδειας άσκησης επαγγέλματος Κοινωνικού 
Λειτουργού στην Καλογιάννη Κυριακή-Ελευθερίατου 
Νικολάου. 

Η ΝΟΜΑΡΧΗΣ ΑΘΗΝΩΝ 

Με την 186/15.1.2002 απόφαση της Νομάρχου Αθηνών 
έχει χορηγηθεί στην Καλογιάννη Κυριακή-Ελευθερία του 
Νικολάου άδεια ασκήσεως επαγγέλματος Κοινωνικού 
Λειτουργού. 

Η Νομάρχης 
Ε. ΜΠΕΣΜΠΕΑ 


(11) 

Χορήγηση άδειας άσκησης επαγγέλματος Κοινωνικού 
Λειτουργού στην Ντανοβασίλη Ευαγγελία του Δημη- 
τρίου. 

Ο ΝΟΜΑΡΧΗΣ ΚΑΡΔΙΤΣΑΣ 

Με την 55/8.1.2002 απόφαση του Νομάρχη Καρδίτσας, 
που εκδόθηκε σύμφωνα με τις διατάξεις του Ν.Δ. 
4018/1959του άρθρου 24του Ν. 12/1975, του άρθρου 19 
του Ν. 1763/1988, του Π.Δ. 23/1992 και του Π.Δ. 93/1993, 
χορηγήθηκε στη Ντανοβασίλη Ευαγγελία του Δημητρίου, 
άδεια άσκησης επαγγέλματος Κοινωνικού Λειτουργού 
για να παρέχει τις υπηρεσίες της στα πλαίσια οργανωμέ¬ 
νων Κοινωνικών Υπηρεσιών του Δημοσίου και Ιδιωτικού 
Τομέα. 

Ο Νομάρχης κ.α.α. 

Γ. ΝΟΥΣΙΟΣ 

-♦- 

Αριθ. 13569 (Ί2) 

Μεταβίβαση κοινόχρηστης έκτασης της Ο.Δ. του 
Συν/σμού Καλής στο Δήμο Μενιήδος. 

Ο ΝΟΜΑΡΧΗΣ ΠΕΛΛΑΣ 

Έχοντας υπόψη: 

1) Τις διατάξεις του Ν. 2218/94 «Ίδρυση Νομαρχιακής 
Αυτ/σης όπως συμπληρώθηκε με τον Ν. 2240/94». 

2) Τις διατάξεις του Ν. 3200/55 «περί διοικητικής απο¬ 
κέντρωσης». 

3) Τις διατάξεις του Ν.Δ. 532/70 «περί συμπληρώσεως 
των διατάξεων περί διοικητικής αποκέντρωσης». 

4) Τις διατάξεις του άρθρου 10 παρ 8 του Ν. 2503/97 
που αφορούν τις αρμοδιότητες Νομαρχών και Γενικών 
Γ ραμματέων Περιφέρειας. 

5) Τις διατάξεις των άρθρων 164 και 197 του Αγροτικού 
Κώδικα, αποφασίζουμε: 

Μεταβιβάζουμε στο Δήμο Μενηίδος κατά πλήρη κυριό¬ 
τητα και νομή και χωρίς καταβολή τιμήματος ή κάποιας 
άλλης αποζημίωσης το αριθ. 151 οικόπεδο του Συν/σμού 
Καλής της Ο.Δ. με έκταση 1588 τμτου οποίου οριστική 
διανομή κυρώθηκε με το Ν.Δ. 2535/1953, που δημοσιεύ¬ 
τηκε στο ΦΕΚ 225/27.8.53. 

Γ ιαννιτσά, 13 Δεκεμβρίου 2001 

Ο Νομάρχης 
Μ. ΚΑΡΑΜΑΝΗΣ 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

ΔΙΟΡΘΩΣΕΙΣ ΣΦΑΛΜΑΤΩΝ 

(13) 

Στην 897/4.12.2001/τ.Β' απόφαση Νομάρχη Ανατ. Αττι¬ 
κής, που δημοσιεύθηκε στο ΦΕΚ 1761/τ.Β'/2001, διορθώ¬ 
νεται η επωνυμία της Ερασιτεχνικής Σχολής αντί της 
εσφαλμένης «ΣΧΟΛΗ ΧΟΡΟΥ ΓΙΑΝΝΗ ΝΤΟΜΤΣΑΚΗ», 
στην ορθή «ΣΧΟΛΗ ΧΟΡΟΥ ΓΙΑΝΝΗ ΝΤΟΝΤΣΑΚΗ». 

(Από τη Ν.Α. Ανατολικής Αττικής) 


(14) 

Στην 906/10.12.2001 απόφαση Νομάρχη Ανατ. Αττικής, 
που δημοσιεύθηκε στο ΦΕΚ 1761/τ.Β'/2001 διορθώνεται 
το εσφαλμένο: «Ο Βοηθός Νομάρχη 

ΓΕΩΡΓΙΟΣ ΣΗΝΤΑΡΑΣ», 
στο ορθό «Ο Βοηθός Νομάρχη 

ΓΕΩΡΓΙΟΣ ΞΗΝΤΑΡΑΣ». 

(Από το Εθνικό Τυπογραφείο) 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: ΗΙΐρ: νννννν.βΐ.ςι· 

Θ-ΙΤ13ίΙ: \Λ/θ6ΓΠ35ΐΘΓ @ Θ1.0Γ 


ΠΛΗΡΟΦΟΡΙΕΣ ΔΗΜΟΣΙΕΥΜΑΤΩΝ Φ.Ε.Κ.: Τηλ. 1464 

Πληροφορίες Α.Ε. - Ε.Π.Ε.: 010 5225 761 - 010 5230 841 Πληροφορίες λοιπών Φ.Ε.Κ.: 010 5225 713 - 010 5249 547 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 

(0310)423 956 

010 4135 228 
(0610) 638 109 -110 
(06510) 87215 
(05310) 22 858 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(0410)597449 
(06610) 89 127/89 120 
(0810) 396 223 

(02510) 46 888/47 533 


_ ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

Σε έντυπη μορφή: 

• Για τα ΦΕΚ από 1 μέχρι 40 σελίδες 1 ευΐΌ. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θυΐΌ για κάθε επιπλέον σελίδα. 

Σε μορφή ΟΟ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



Ευπο 



Ευπο 

Α.Ε.&Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε. Π.Ε. σε μορφή ϋϋ - γοπι για δημοσιεύματα μετά το 1994 καθορίζεται σε 30 βυτο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 βυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙπΙειτίθΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


θϋΓΟ 

ΘϋΓΟ 

ΘϋΓΟ 

ΘϋΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' καιΔ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 ουτο ανα έτος παλαιοτητας και κατα τεύχος 




* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙβΓηβί, με την καταβολή των αντίστοιχων πο¬ 
σών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συν¬ 
δρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































